Sanguo zhi pinghua/page 4

. . . 實不知. 今齊王與我三日限，不然責罪. 』先生曰：『此事小可. 』大夫曰：『先生知得，有官重賞，此事吉凶若何？』先生曰：『不主吉凶，只主山摧. 』『如何見得？』先生曰：『銅鐵者乃山之子孫也，山者乃鋼鐵之祖也. 』冉大夫得其意，即時入朝奏齊王. 齊王設朝，冉大夫出班奏曰：『銅鐵皆鳴，不主吉凶. 』王問如何. 奏曰：『主山摧. 』帝問：『卿怎知？』奏曰：『銅鐵者，山之子孫；山者，銅鐵之祖也. 已無吉凶. 』齊王大喜，加冉卿官職，子子孫孫不斷. 奏畢，不過數日，華山摧其一峰. 陛下此事，無吉無凶. 」道罷，有鄆州表章至，有太山腳下塌一穴地，約車輪大，不知深淺. 差一使命探其吉凶. 話分兩說. 約離地穴有一山莊，乃是孫太公莊. 太公生二子：長子為農；次子讀書，將為孫學究；忽患癩疾，有發皆落，遍身膿血不止；熏觸父母. 以此於莊後百十步蓋一茅庵獨居. 妻子每日送飯.

當日早辰，有妻子送飯. 時春三月間，到於庵門，見學究疾病，不忍見之，用手掩口鼻，斜身與學究飯吃. 學究嘆曰：「妻子活時同室，死後同槨，妻兒生自嫌我，何況他人？我活得一日待如何？」道罷，妻子去訖.

學究自思：不如尋個死處. 取那常拄的病拐，腳跌膿血之鞋，離庵正北約數十步，見地穴，放下病拐，脫下鞋，望著地穴便跳. 穴中便似有人托著，倒於地下，昏迷不省. 多時忽醒，開目望，直上見一點兒青天. 學究道：「當時待覓個死來，誰知不死！」

移時黑暗，卻見正北有明處，遂往明處行，約十餘步，見白玉拄杖一條，用手去拿，卻是一門縫，用肩推開洞門，如同白日相似. 見一石席，坐，氣歇多時，身困，臥於石席上睡著. 忽然舒身，腳登軟忽一塊. 學究驚起，見甚來？不爭學究到此處，單注著漢家四百年天下合休也！

學究見一條巨蟒，呆粗細做一塊，約高三尺. 即時，巨蟒走入洞去. 學究隨蟒入洞，不見其蟒，卻見一石匣. 學究用手揭起匣蓋，見有文書一卷，取出看罷，即是醫治四百四病之書，不用神農八般八草，也不修合炮煉，也不為丸散，也不用引子送下，每一面上有治法，諸般証候，咒水一盞，吃了便可. 看到風疾處，元來此法便是醫學究病疾名方. 學究見了，喜氣盈腮，收得天書，便出洞門，石席上坐.

話分兩說. 學究妻子又來送飯，不見學究回來，告與公公得知，即時將引長子等去尋. 行至地穴邊，見病拐一條，膿血之鞋. 父母兄長妻子，皆繞地穴悲哭多時. 卻聽得地穴內有人叫喚. 遂取繩子，懸枝放下穴中，救出學究，來到穴上，父子相見，大慟，. ..